KOMISIJOS REGLAMENTAS (EB) Nr. 1686/2004
2004 m. rugsėjo 28 d.
leidžiantis atlikti tekstilės gaminių ir drabužių, kurių kilmės šalis yra Makao, kiekybinių apribojimų perkėlimus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių (1), ypač į jo 7 straipsnį,
kadangi:
(1)
Europos ekonominės bendrijos ir Makao susitarimo dėl prekybos tekstilės gaminiais, patvirtinto Tarybos sprendimu 87/497/EEB (2) su paskutiniais pakeitimais, padarytais Susitarimu pasikeičiant raštais, ir patvirtintu Sprendimu 95/131/EB (3), 7 straipsnyje numatyta, kad galima atlikti perkėlimus iš vienų kategorijų į kitas ir iš vienų kvotos metų į kitus.
(2)
2004 m. gegužės 5 d. Makao pateikė prašymą atlikti perkėlimus iš vienų kvotos metų į kitus.
(3)
Makao paprašytiems perkėlimams yra taikomos lankstumo nuostatos, nurodytos Reglamento (EEB) Nr. 3030/93 7 straipsnyje ir apibrėžtos minėto reglamento VIII priedo 9 stulpelyje.
(4)
Todėl reikėtų patenkinti prašymą.
(5)
Reikėtų, kad šis reglamentas įsigaliotų kitą dieną po jo paskelbimo tam, kad ūkio subjektai galėtų kuo greičiau tuo pasinaudoti.
(6)
Priemonės, nustatytos šiame reglamente, atitinka Tekstilės komiteto, įsteigto Reglamento (EEB) Nr. 3030/93 17 straipsniu, nuomonę,
PRIĖMĖ ŠĮ REGLAMENTĄ:
1 straipsnis
Tekstilės gaminių, kurių kilmės šalis yra Makao, 2004 kvotos metų kiekybinių apribojimų perkėlimai, nustatyti Europos bendrijos ir Makao susitarime dėl prekybos tekstilės gaminiais, yra leidžiami pagal šio reglamento priedą.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugsėjo 28 d.